แนวโน้มดัชนีเช้ารีบาวน์แคบตามตปท.
นักวิเคราะห์ฯคาดตลาดหุ้นไทยเช้านี้รีบาวน์กรอบจำกัดตามต่างประเทศ แต่ระหว่างวันยังผันผวน โดยวันนี้ตลาดฯคงแกว่งตัวทั้งในแดนบวกและแดนลบ ให้แนวรับ 1,115 จุด แนวต้าน 1,135-1,140 จุด
25 พ.ค. 2555

นักวิเคราะห์ฯคาดตลาดหุ้นไทยเช้านี้รีบาวน์กรอบจำกัดตามต่างประเทศ แต่ระหว่างวันยังผันผวน โดยวันนี้ตลาดฯคงแกว่งตัวทั้งในแดนบวกและแดนลบ ให้แนวรับ 1,115 จุด แนวต้าน 1,135-1,140 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะรีบาวน์ในกรอบจำกัดตามตลาดหุ้นต่างประเทศ แต่ระหว่างวันจะยังคงมีความผันผวน โดยคาดว่าตลาดฯจะแกว่งตัวทั้งในแดนบวกและแดนลบสลับกันไป เนื่องจากสถานการณ์ในยุโรปยังมีความไม่แน่นอน หลังตัวเลขเศรษฐกิจของหลายประเทศในยุโรปออกมาแย่กว่าคาด อาทิเช่น ดัชนีชี้ภาวะเศรษฐกิจของเยอรมนี, ตัวเลข PMI ภาคการผลิตและภาคบริการของฝรั่งเศส และจีดีพีประจำไตรมาส 1/55 ของอังกฤษ ซึ่งตัวเลขเหล่านี้บ่งชี้ว่าภาวะเศรษฐกิจของยุโรปยังมีปัญหา ประกอบกับตลาดหุ้นสหรัฐฯจะปิดทำการในวันจันทร์ที่ 28 พ.ค. จึงน่าจะทำให้นักลงทุนบางส่วนชะลอการลงทุนช่วงนี้ไปก่อน           ขณะที่ปัจจัยในประเทศนักลงทุนต่างชาติยังขายสุทธิต่อ รวมทั้งมีการ short sell ในตลาดล่วงหน้ามา 12 วันติดต่อกันแล้ว และวันนี้คาดการณ์ว่าหุ้น TSF อาจจะเข้าเกณฑ์ใช้ cash balance โดยช่วงนี้จึงแนะนำให้ทยอยขายเพื่อลดพอร์ตเมื่อดัชนีฯรีบาวน์ขึ้นมา ส่วนการเก็งกำไรให้จบในวันไป  พร้อมให้แนวรับ 1,115 จุด แนวต้าน 1,135-1,140 จุด